
Tlačová správa


V prvom štvrťroku 2017 bolo ukončených a konkrétnym stavebným firmám zadaných najmenej verejných obstarávaní za posledných päť rokov
[bookmark: _GoBack]Bratislava, 28. apríla 2017 - Od januára do marca 2017 vyhlásili investori 601 verejných obstarávaní na stavebné práce v celkovej hodnote 807 miliónov EUR, čo síce predstavuje v medziročnom porovnaní dvojtretinový pokles, zároveň však ide o dvojpätinový nárast hodnoty vyhlásených obstarávaní. Ukončených a konkrétnym stavebným firmám zadaných bolo v tomto období iba 135 verejných obstarávaní v celkovej hodnote 111 miliónov EUR. Ide pritom o päťročné minimum z hľadiska počtu a štvorročné minimum z hľadiska ich objemu. Vyplýva to z najnovšej analýzy spracovanej analytickou spoločnosťou CEEC Research na základe údajov poskytnutých Úradom pre verejné obstarávanie ku koncu marca 2017. 
V marci 2017 vyhlásili verejní obstarávatelia, obstarávatelia a subjekty, ktorým bola poskytnutá dotácia 380 verejných obstarávaní na stavebné práce v celkovej hodnote 209 miliónov EUR, čo z hľadiska počtu aj objemu vyhlásených obstarávaní predstavuje v medziročnom porovnaní pätinový pokles (21,2, respektíve 19,9 %). Najväčšie verejné obstarávanie tohto mesiaca v celkovej hodnote takmer 18 miliónov EUR vyhlásil Trenčiansky samosprávny kraj na súvislé opravy ciest II. a III. triedy.
V prvom štvrťroku tohto roka bolo vo Vestníku verejného obstarávania zverejnených celkom 601 súťaží v celkovej hodnote 807 miliónov EUR. Z hľadiska počtu vyhlásených obstarávaní ide síce v medziročnom porovnaní o viac než dvojtretinový (68,9 %) pokles, z hľadiska ich objemu však ide o dvojpätinový (42,2 %) nárast hodnoty investícií. Medziročné porovnanie pritom významne ovplyvnila veľká zákazka zadávateľa ŽSR z januára 2017 (Modernizácia železničnej trate Devínska Nová Ves – štátna hranica SR/ČR) v celkovej hodnote 518 miliónov EUR. Po modelovom odčítaní tejto zákazky by sme dostali medziročný pokles hodnoty vyhlásených verejných obstarávaní o 11,5 %). 
„Pokles verejných investícií na stavebné práce je po prvom štvrťroku stále markantnejší. Obzvlášť kritický je pre stavebné spoločnosti nedostatok ukončených obstarávaní. Pokles výkonu slovenského stavebníctva tak bude s najväčšou pravdepodobnosťou pokračovať aj v tomto roku a tento stav sa zákonite premietne aj do vývoja celej slovenskej ekonomiky.“ hovorí  Miroslav Beka, riaditeľ spoločnosti HOCHTIEF SK.
Počet a objem vyhlásených verejných obstarávaní	
	Stavebné práce
	Počet
	Objem

	
	Počet
	medziročná zmena v %
	objem v mil. EUR
	medziročná zmena v %

	2012
	2 030
	
	.
	2 340
	
	.

	2013
	3 307
	
	+62,9
	3 907
	
	+67,0

	2014
	2 822
	
	-14,7
	2 517
	
	-35,6

	2015
	3 776
	
	+33,8
	3 240
	
	+28,7

	2016
	2 930
	
	-22,4
	1 948
	
	-39,9

	    Január až marec 2017
	601
	
	-68,9
	807
	
	+42,2


Zdroj: Vestník verejného obstarávania, výpočty CEEC Research

Počas prvého štvrťroka 2017 investori ukončili a konkrétnym dodávateľom zadali celkom 135 verejných obstarávaní na stavebné práce v celkovej hodnote 111 miliónov EUR. To v medziročnom porovnaní predstavuje významný štvorpätinový (83,1 %) pokles počtu ukončených verejných obstarávaní a dvojtretinový (65,5 %) pokles ich objemu. V prvom štvrťroku pritom ide z hľadiska počtu zákaziek o päťročné a z hľadiska hodnoty investícií o štvorročné minimum. Niektoré verejné obstarávania stále prebiehajú, a preto treba očakávať, že v ďalších mesiacoch dôjde ešte k aktualizácii a upresneniu dát. 

Počet a objem ukončených verejných obstarávaní
	Stavebné práce
	Počet
	Objem

	
	Počet
	medziročná zmena v %
	objem v mil. EUR
	medziročná zmena v %

	2012
	2 007
	
	.
	1 441
	
	.

	2013
	2 655
	
	+32,3
	2 598
	
	+80,3

	2014
	2 004
	
	-24,5
	2 413
	
	-7,1

	2015
	2 302
	
	+14,9
	1 671
	
	-30,8

	2016
	2 143
	
	-6,9
	1 930
	
	+15,5

	    Január až marec 2017
	135
	
	-83,1
	111
	
	-65,5


Zdroj: Vestník verejného obstarávania, výpočty CEEC Research

STRETNUTIE LÍDROV SLOVENSKÉHO STAVEBNÍCTVA 2017 (4. mája), registrácia: konferencie@ceec.eu

Najnovšie prognózy vývoja stavebného a projektového trhu nájdete na 
www.ceec.eu

Ing. Jiří Vacek, Ph.D., MIM
Riaditeľ spoločnosti
CEEC Research s.r.o.
E-mail: vacek@ceec.eu
Tel.: +420 774 325 111


CEEC Research je najväčšou analytickou spoločnosťou špecializujúcou sa na stavebníctvo, projektový a developerský sektor, strojárenstvo a oblasť verejných zákaziek v krajinách strednej a východnej Európy. Bola založená v roku 2005 a od tej doby bezplatne poskytuje štúdie o aktuálnom stave a očakávanom vývoji v týchto segmentoch v desiatich krajinách strednej a východnej Európy. Všetky štúdie a analýzy CEEC Research sú založené výhradne na údajoch získaných z pravidelných štruktúrovaných interview s kľúčovými predstaviteľmi vybraných najväčších, stredných a malých spoločností.
CEEC Research navyše k pravidelným a bezplatným analýzam stavebného, projektového, developerského, strojárenského a verejného sektora tiež organizuje úzko zamerané konferencie, ktorých sa zúčastňujú generálni riaditelia najvýznamnejších stavebných, developerských, projektových a strojárenských spoločností, prezidenti zväzov, cechov a komôr z týchto oblastí, aby diskutovali s najvyššími predstaviteľmi štátu vybraných krajín.



	
Metodika výpočtu:
· vyhlásené zákazky – vzťahuje sa k dátumu odoslania oznámenia na Úrad pre verejné obstarávanie
· zadané (ukončené) zákazky – vzťahuje sa k skutočnému dátumu zadania zákazky (uvedeného v oznámení)
· do výpočtu neboli zahrnuté oznámenia o koncesiách

